kardosdrur/scandi-wiki huggingface dataset:
Shire (administrativ enhed)

Shire (svarer omtrent til det danske syssel) er et oprindeligt angelsaksisk begreb for administrative områder i det nuværende Storbritannien. De blev styret af en ealdorman og senere af en sheriff (shire reeve). Ordet kommer fra gammelengelsk scir, som igen kommer fra protogermansk skizo, der betyder 'ansvar' eller 'beskyttelse'. Et shire kunne inddeles i flere hundred (herreder) eller wapentake (norrønt vápnatak).

Oprettelsen af shires 
Inddelingen i shires blev først brugt i kongeriget Wessex i tidlig angelsaksisk tid. Byen York var inddelt i shires i Domesday Book fra 1086. Skotland blev først inddelt i shires i det område, hvor der var bosat englændere. Lothian og Scottish Borders (Bernicia) blev inddelt i shires i 800-talet. Kong David 1. af Skotland (1124–1153) oprettede shires og udnævnte sheriffer i store dele af Lavlandsskotland.

Kolonisering førte til at «shire» også blev brugt som betegnelse i Australien og USA.

Brug af «shire» i stednavne

 

Shire gik senere over til at blive County (grevskab), men ordet findes stadig i flere grevskabsnavne. Disse områder i England bliver af og til omtalt under et som «the Shires», og omfatter Bedfordshire, Berkshire, Buckinghamshire, Cambridgeshire, Cheshire, Derbyshire, Gloucestershire, Hampshire, Herefordshire, Hertfordshire, Huntingdonshire, Lancashire, Lincolnshire, Leicestershire, Northamptonshire, Nottinghamshire, Oxfordshire, Shropshire, Staffordshire, Warwickshire, Wiltshire, Worcestershire og Yorkshire. Desuden har flere grevskaber alternative navne som ender med -shire: Devon kan også kaldes Devonshire, mens Dorset, Rutland og Somerset tidligere også var kendte som Dorsetshire, Rutlandshire og Somersetshire. 

I Skotland brugtes betegnelsen «shire» længere end i England, ofte med udtalen schyr. I Skotland findes shire endelserne i Aberdeenshire, Ayrshire, Banffshire, Berwickshire, Clackmannanshire, Cromartyshire, Dumfriesshire, Dunbartonshire, Inverness-shire, Kincardineshire, Kinross-shire, Kirkcudbrightshire, Lanarkshire, Morayshire, Nairnshire, Peeblesshire, Perthshire, Renfrewshire, Ross-shire, Roxburghshire, Selkirkshire, Stirlingshire og Wigtownshire. Fire andre grevskaber har alternative shirenavne: Angus (Forfarshire), East Lothian (Haddingtonshire), Midlothian (Edinburghshire) og West Lothian (Linlithgowshire).

I Wales findes endelsen -shire i Brecknockshire (eller Breconshire), Caernarvonshire, Cardiganshire, Carmarthenshire, Denbighshire, Flintshire, Monmouthshire, Montgomeryshire, Pembrokeshire og Radnorshire.

Englands subnationale enheder
Willem Einthoven

Willem Einthoven (født 21. maj 1860 i Semarang, Indonesien, død 29. september 1927 i Leiden) var en hollandsk læge og fysiolog.

Han modtog Nobelprisen i medicin i 1924 for opfindelsen af en brugbar elektrokardiograf, som han kunne diagnosticere hjertesygdomme med.

Einthoven studerede medicin i Utrecht og blev professor i fysiologi i Leiden. I sit arbejde «Die galvanometrische Registrierung des menschlichen Elektrokardiogramms etc.» redegjorde han i 1923 for principperne for strenggalvanometeret, som han indførte.

Han blev indvalgt som udenlandsk repræsentant nummer 698 af Kungliga Vetenskapsakademien i 1924.

Eksterne henvisninger 

 Nobelprize.org, Nobelprisen i fysiologi eller medicin 1924
 Willem Einthoven – biografi

Nobelprismodtagere i medicin
Læger fra Nederlandene
Fysiologer
Nobelprismodtagere fra Holland
Medlemmer af Kungliga Vetenskapsakademien
Professorer fra Nederlandene
Munzee

Munzee er en skattejagt hvor man skal finde steder i den virkelige verden. Spillet minder lidt om Geocaching, men bruger QR kode teknologi sammen med GPS positionen. Der er Munzee gemt på alle kontinenter i verden.

Historie 
Det er en udbredt misforståelse at idéen til Munzee er inspireret af geocaching, et spil hvor deltagerne søger efter en gemt cache med GPS teknologi. Men Munzee medstifter Aaron Benzick (der aldrig har været geocacher) kom på idéen med at bruge QR koder i spil i 2008, men smartphone teknologi var ikke nok udviklet på det tidspunkt. Aaron Benzick og medstiftere Scott Foster, Chris Pick, og Josh Terkelsen lancerede spillet 1. juli 2011.

Eksterne henvisninger 
Munzee

Hobby
Nydannelser
Udendørs_sport
Navigation
The 2nd Law

The 2nd Law er det sjette studiealbum fra det engelske rockband Muse. Albummet blev udgivet d. 28. september 2012 af Muses eget pladeselskab Helium 3. Der blev udgivet 5 singler fra albummet.

Spor

Eksterne henvisninger 

Muse-album
Album fra 2012
Gravsænkning

En gravsænkning er en depression mellem to forkastningszoner i jordskorpen. Typisk, hvor en kontinentalplade bryder op i to selvstændige plader.

Gravsænkningen dannes mellem parallelle normalforkastninger. Forkastningerne har normalt hældning mod midten af gravsænkningen fra begge sider. 

Gode eksempler på gravsænkninger er Oslofeltet, Rhingraven, og Pripjat-Dnepr-Donetsk-gravsænkningen i det østlige Ukraine. 

En gravsænkning kan udvikles til en riftdal som f.eks. Rift Valley i Østafrika. En senere tildækket gravsænkning kaldes en aulacogen.

Se også 

Kontinentaldrift
Oceangrav

Geologi
Landskabsformer
Pladetektonik
Ian Scott Holloway

Ian Scott Holloway (født 12. marts 1963) er en engelsk fodboldtræner og tidligere fodboldspiller.

Som aktiv spiller spillede Holloway bl.a. for Bristol Rovers (1980-85, 1987-91 og 1996-99) og Queens Park Rangers (1991-96).

Efter karrieren har han fungeret som træner, senest for Queens Park Rangers.

Referencer 

Fodboldtrænere fra England
Fodboldtrænere fra Leicester City F.C.
Poul Glud

Poul Christian Glud (født 3. oktober 1850 i Vejle, død 19. marts 1924 i Mentone, USA) var en dansk direktør og grundlægger.

Han etablerede sammen med Troels Marstrand i 1879 firmaet Glud & Marstrand, som i 1895 blev et aktieselskab.

Eksterne henvisninger 
 

Personer fra Vejle
Danskere i 1800-tallet
Danskere i 1900-tallet
Personer i Kraks Blå Bog (afdøde)
Fabrikanter fra Danmark
Imperial Service Order

Imperial Service Order er orden, der blev oprettet af kong Edward 7. af Storbritannien i august 1902. 

Ordenen blev givet til kontorpersonale og andre administrative embedsmænd, der havde gjort tjeneste i de britiske kolonier i mange år. Ordenen blev givet både til mænd og kvinder. 

Medlemmerne af ordenen kan skrive ’’ISO’’ efter deres navn.

Imperial Service Medal 

Pensionerede embedsmænd kan tildeles en medalje for tro tjeneste i kolonierne.

Efter 1993       
I 1993 blev der besluttet af uddelingen af ordenen skulle begrænses. Regeringen for Papua Ny Guinea fortsætter dog med at indstille kandidater både til ordenen og til medaljen.

Eksterne henvisninger 

Ordener, dekorationer og medaljer fra Storbritannien
Britiske imperium
Etableret i 1902
Gilbert Bozon

Gilbert Bozon (19. marts 1935 i Troyes – 21. juli 2007) var en fransk svømmer som deltog i Sommer-OL 1952 i Helsinki.

Bozon vandt en olympisk sølvmedalje i svømning under OL 1952 i Helsinki. Han kom på andenpladsen på 100 meter rygcrawl efter Yoshinobu Oyakawa fra USA.

OL-medaljer 
 1952  Helsinki -  Sølv i svømning, 100 meter ryg, mænd  Frankrig

Eksterne henvisninger 

Svømmere fra Frankrig
Olympiske medaljevindere i svømning
Olympiske sølvmedaljevindere fra Frankrig
Medaljevindere ved sommer-OL 1952
Personer fra Troyes
Rapaälven

Rapaälven (eller Rapaätno, samisk: Ráhpaädno) er den største älv i den nordsvenske Sarek Nationalpark i Jokkmokks kommune. Den afvander over en strækning på 75 kilometer størstedelen af nationalparken.

Rapaälven opstår af de fire mindre älve Smájllajåkkå, Mikkájåkkå, Guohperjåkkå og Áhkáåkkå i midten af Sarek Nationalpark. Disse fire älve fødes igen af 30 gletsjere. Dermed fører Rapaälven årligt cirka 180.000 tons gletsjerrester med sig. Gletsjerresterne aflejrer sig i begge deltalandskaberne – Rapaselet, en indlandssø og Rapadeltaet ved udmundingen i søen Laitaure.

Rapadalen er gennem tiden blevet dannet af Rapaälven, og indtil 2.000 meter høje bjerge omgiver dalen. På grund af sin bredde og dybde er det meget svært at krydse Rapaälven til fods.

Eksterne henvisninger 

Vandløb i Sverige
Norrbottens län
Triumph Spitfire

Triumph Spitfire var en engelsk to-personers sportsvogn, der blev produceret i årene 1962-1980 af Triumph Motor Company. Spitfiren blev første gang lanceret og præsenteret ved det engelske motorshow Earls Court London Motor Show.

Det blev sagt ved motorshowet i 1962 at Spitfiren er "Hurtigere og mere luksuriøs end nogen anden sportsvogn i den prisklasse".

Referencer

Eksterne henvisninger 

Spitfire
Cabrioleter
Biler introduceret i 1962
Biler fra 1960'erne
Biler fra 1970'erne
Punsel

En punsel (af fr. poinçon), er en lille stålstang eller stålmejsel på ca. 50–100 mm's længde, hærdet og ofte forsynet med et præg i den ene ende, uhærdet i den anden ende (for at undgå at der springer splinter af under arbejdet), på hvilken man slår med en hammer. Der frembringes derved fordybninger i det metal, hvoraf arbejdsstykket består.

Punslen kan enten danne et element af en mere eller mindre sammensat figur eller give en hel figur, for eksempel et bogstav, et tal, en krone, et hjerte osv., hvormed genstanden stemples enten til forsiring, for at betegne fabrikanten, angive metallets lødighed eller som kontrol med detalje-, figur- eller talpunsler. En vigtig anvendelse af punsler er til drivning, hvor figurer kan drives frem (fortrinsvis) fra bagsiden med punsler, se også ciselering. Punsler af stål eller nylon kan benyttes i forbindelse med indfatning af solidere smykkesten.
Ru punsler kan også anvendes inden for den grafiske teknik punktstik.

Kilde
  af generalmajor F. Wagner og ingeniør, cand.polyt. D.H. Bagger

Referencer

Eksterne henvisninger

 "punsel" hos Ordnet.dk/ddo

Impulsoverførende værktøj
Grafik
Kunstens teknikker
Salomėja Zaksaitė

Salomėja Zaksaitė (født 25. juli 1985 i Kaunas) er en mangedobbelt mester i skak for kvinder (WIM) fra Litauen.

2003-2008 blev han Master of Laws, 2012 Doktor (Kriminologi, Strafferet) fra Vilnius universitet. 2013-2015 Postdoc fra Mykolas-Romer-universitet.

Hun opnåede i 2003 titlen som WIM – kvindelige international mester.

Noter

Eksterne henvisninger 
 

Jurister fra Litauen
Skakspillere fra Litauen
Personer fra Kaunas
Newgrounds

Newgrounds er en amerikansk underholdningsbaseret hjemmeside og virksomhed. Siden blev grundlagt d. 6. juli 1995 af Tom Fulp. Hjemmesiden indeholder primært Adobe Flash animationer- og spil, men også musik og kunst. Fulp ejer stadig hjemmesiden som han også flere gange har lavet indhold til. 

Virksomheden har hovedsæde i Glenside, Pennsylvania.

Kilder 

Etableret i 1995
Animenetsteder
Underholdningsnetsteder
Danfoss-musemaki

Danfoss-musemaki (Microcebus danfossi) er en art i gruppen af lemurer blandt halvaberne. Den er opkaldt efter det danske firma Danfoss. Danfoss-musemaki tilhører slægten Microcebus (musemakier), der igen tilhører familien Cheirogaleidae (dværglemurer). Dens nærmeste slægtninge anses for at være Microcebus bongolavensis og Microcebus ravelobensis.

Danfossi er af hamster-størrelse med en vægt på 30 til 60 gram. Dyret lever i Madagaskars skove, hvor den er nataktiv og lever af frugter og insekter. Om dagen sover den i huler i træer eller i reder bygget af blade.
Den er usædvanlig derved at den er i stand til at sænke stofskiftet om dagen i den kolde årstid. Dens temperatur kan dermed falde med næsten 50%.

Baseret på undersøgelser af udbredelsen af arten i det nordvestlige Madagaskar mellem floderne Sofia og Maevarano er det anslået at der er mellem 4,5 og 8,5 individer per kvadratkilometer, hvilket har betydet at den er blevet karakteriseret som "moderat truet" i henhold til IUCN-kriterierne.

Det var forskere fra Tierärzliche Hochschule i Hannover og universitetet i Antananarivo, der efter at have opdaget tre nye lemurarter i midten af 2000'erne,
opkaldte den ene art efter Danfoss. Danfoss støtter lemur-forskningen og bevarelsen af skovmiljøet hvor de lever.

Noter 

Lemurer
Herefordshire

Herefordshire (officielt: County of Herefordshire) er et grevskab i England. Det ligger i regionen Vest-Midlands. Det grænser op mod Shropshire, Worcestershire og Gloucestershire samt op mod de walisiske grevskaber Gwent og Powys.

Administrative forhold 
I 1974 blev Herefordshire slået sammen med Worcestershire til grevskabet Hereford og Worcester. 1. april 1998 blev de to grevskaber selvstændige igen. De nye grænser varierer lidt fra grænserne før 1974.

Herefordshire administreres som en enhedslig myndighed.

Frugtavl 
Herefordshire består for det meste af landlige områder. Grevskabet er særligt kendt for frugtdyrkning og produktion af cider. Mange af de ældgamle frugthaver er stadig i brug, selv om det moderne landbrug har ført til et pres på dem.

Byer 
De største byer er:
 City of Hereford med domkirke og 58.900 indbyggere (i 2009) er hovedby (County town)
 Leominster med 11.100 indbyggere (i 2009) er købstad (Market town)
 Ross-on-Wye med 10.089 indbyggere (i 2001) er købstad
 Ledbury med 9.900 indbyggere (i 2009) er købstad
 Bromyard havde 4.700 indbyggere i 2009
 Kington med 3.200 indbyggere (i 2009) er en handelsplads

Eksterne henvisninger
Ljungsbro

Ljungsbro er en by i Linköpings kommun i Östergötlands län i Östergötland i Sverige. I 2010 havde byen 6.620 indbyggere. Byen ligger cirka 10 kilometer nordvest for Linköping, ved Motala ström og Göta kanal; Cirka fem kilometer nordvest for byen ligger søen Ljungsjön, og mod øst ligger søen Roxen. I Ljungsbro ligger chokoladefabrikken Cloetta.

Eksterne kilder og henvisninger 

Byer i Östergötlands län
Hereford

Hereford (officielt: City of Hereford) er en domkirkeby, et verdsligt sogn (civil parish) samt hovedby (county town) for grevskabet Herefordshire i England. Hereford by har  indbyggere.

Beliggenhed 
Hereford ligger ved floden Wye i regionen Vest-Midlands.

Der er kun 26 km (16 miles) til den walisiske grænse. Der er 39 km (24 miles) til Worcester og 37 km (23 miles) til Gloucester.

Med sine 58.900 indbyggere (i 2009) er Hereford den største by i grevskabet.

Begrænsning af selvstyret 
Byen har haft status som city fra gammel tid (fra arilds tid). Den nuværende domkirke er fra 1079.

Frem til 1. april 1998 havde byen sin egen kommunalbestyrelse (distriktsråd). Byen kom direkte under grevskabsrådet (county council) i 1998. Man har dog stadigt et verdsligt sogneråd, der kun har begrænsede beføjelser.

Erhverv 
Egnen omkring Hereford er kendt sit Herefordkvæg og for produktion af læder, frugt og cider. Desuden er der minedrift bl.a. med udvinding af nikkel samt kemisk industri.

Fodbold 
Byen har fodboldklubberne Hereford F.C., Westfields FC og Pegasus Juniors FC. Hereford F.C. er en efterfølger efter Hereford United F.C. som gik konkurs i 2014

Referencer

Eksterne henvisninger 

 

 
Cities i Midtengland
County towns i Storbritannien
Hereford (flertydig)

Hereford er hovedbyen i Herefordshire. Hereford kan også henføre til:

Geografi 
Storbritannien
 Hereford (UK Parliament constituency) (1295–2010)
 Hereford and South Herefordshire (UK Parliament constituency) (nuværende)
 Little Hereford

USA
 Hereford, Arizona
 Hereford, Colorado
 Hereford, Maryland
 Hereford Zone, Maryland
 Hereford High School, Parkton
 Hereford, Pennsylvania
 Hereford, Texas
 Hereford, West Virginia

Personer 
 Viscount Hereford - the senior Viscount in the Peerage of England
 Frank Hereford (1825–1891) - Amerikansk politikker
 Frank Hereford (UVa) (1923–2004) - Amerikansk akademiker

Andet brug 
 Hereford kvæg
 Hereford (svin)
 Hereford (skib) - et 1510 ton jern sejlskib
 Hereford United F.C.
 Handley Page Hereford
DiSEqC

DiSEqC (Digital Satellite Equipment Control), er en særlig kommunikationsprotokol til brug mellem en satellitmodtager og en enhed, såsom en multi-dish switch eller en lille parabol-rotor. DiSEqC blev udviklet af den europæiske satellitudbyder Eutelsat.

Satellit radiofoni
Datatransmission
Gyllene Tider

Gyllene Tider er en svensk popgruppe, dannet i 1977 af Per Gessle og Mats Persson.

Diskografi

Album 
 1978 Gyllene Tider EP (Gula EP-en)
 1980 Gyllene Tider LP
 1981 Moderna Tider
 1982 Puls
 1984 The Heartland Café
 1990 Parkliv! 
 1996 Gyllene Tider EP ("Gå & Fiska)
 1997 Återtåget Live! 
 2005 Finn 5 fel!
 2004 GT25  2013 Dags att tänka på refrängen ''

Eksterne henvisninger 

 

Popgrupper fra Sverige
Halmstad
Musikgrupper fra 1977
Ljungsjön

Ljungsjön er en mindre sø i Linköpings kommun i Östergötlands länlän i Sverige. Søen ligger cirka fem kilometer nordvest for byen Ljungsbro. Ved den sydlige bred ligger Ljungs slot og et kort stykke sydøst derfor ligger Ljungs kyrka. Ljungsjön gennemløbes af Motala ström, og Göta kanal passerer syd om søen. Ljungsjön er opstemmet og fungerer som reservoir for Malfors kraftstation i Ljungsbro.

Östergötland
Søer i Sverige
Motala ströms afvandingsområde
Ceremonielle grevskaber i England

Ceremonielle grevskaber i England (engelsk ceremonial counties) er områder i England, som får udnævnt en statholder (Lord-Lieutenant), der er en personlig repræsentant for den britiske monark.

Grevskaberne er definerede af regeringen. De følger i udgangspunktet grænserne for de administrative grevskaber. I mange tilfælde er det ceremonielle grevskab større end det administrative grevskab. Nogle byer er nemlig selvstyrende enheder, der ikke er underlagt et grevskabsråd (amtsråd). 

Når man omtaler et grevskab som en geografisk enhed, er det oftest det ceremonielle grevskab, som man sigter til.

Kort

Definitioner 
 Bedfordshire, inkluderet Luton
 Berkshire
 Bristol
 Buckinghamshire, inkluderet Milton Keynes
 Cambridgeshire, inkluderet Peterborough
 Cheshire, inkluderet Halton og Warrington
 City of London
 Cornwall, inkluderet Scilly-øerne
 Cumbria
 Derbyshire, inkluderet Derby
 Devon, inkluderet Plymouth og Torbay
 Dorset, inkluderet Bournemouth og Poole
 Durham, inkluderet Darlington, Hartlepool og Stockton-on-Tees nord for floden
 East Riding of Yorkshire, inkluderet Kingston-upon-Hull
 East Sussex, inkluderet Brighton and Hove
 Essex, inkluderet Southend-on-Sea og Thurrock
 Gloucestershire, inkluderet South Gloucestershire
 Greater London, undtaget City of London
 Greater Manchester
 Hampshire, inkluderet Southampton og Portsmouth
 Herefordshire
 Hertfordshire
 Isle of Wight 
 Kent, inkluderet Medway
 Lancashire, inkluderet Blackburn with Darwen, og Blackpool
 Leicestershire, inkluderet Leicester
 Lincolnshire, inkluderet North Lincolnshire, og North East Lincolnshire
 Merseyside
 Norfolk
 North Yorkshire, inkluderet York, Middlesbrough, Redcar and Cleveland og Stockton-on-Tees syd for floden
 Northamptonshire
 Northumberland
 Oxfordshire
 Rutland
 Shropshire, inkluderet Telford and Wrekin
 Somerset, inkluderet Bath and North East Somerset og North Somerset
 South Yorkshire
 Staffordshire, inkluderet Stoke-on-Trent
 Suffolk
 Surrey
 Tyne and Wear
 Warwickshire
 West Midlands
 West Sussex
 West Yorkshire
 Wiltshire, inkluderet Swindon
 Worcestershire

Se også
 Englands counties
 Englands administrative counties
 Englands metropolitan og non-metropolitan counties
 Administrativt grevskab 

Englands subnationale enheder
Endrup Andelsmejeri

Endrup Andelsmejeri var Danmarks ældste eksisterende andelsmejeri, etableret den 18. juli 1884.  Det lå i Endrup i Esbjerg Kommune. Mejeriet producerede ost indtil 2017 og havde ved lukningen 12 andelshavere.

Arla Foods overtog fra d. 25.09.2017 kontrollen over mejeriet efter det havde haft lukket for produktionen og stod overfor en truende konkurs. Tanken med Arlas overtagelse var at mejeriet i Endrup fremover skulle fungere som modningscenter og pakkeri for ost produceret på andre mejerier.
.

Referencer

Eksterne henvisninger 
 Endrup Andelsmejeris website 

Etableret i 1884
Andelsselskaber i Danmark
Mejerier i Danmark
Bygninger, konstruktioner og anlæg i Esbjerg Kommune
Lord Lieutenant

En Lord Lieutenant er den britiske monarks personlige repræsentant i et grevskab eller i et "lieutenancy area". 
Det er normalt pensionerede embedsmænd fra civil-administratrionen eller forsvaret, som tildeles titlen, som i dag er rent ceremoniel. En af de mest centrale pligter er at møde medlemmer af kongefamilien som besøger området.

Deputy Lieutenant 
Lord Lieutenanten betragtes som en statholder. I sit arbejde bistås Lord Lieutenanten af én eller flere Deputy Lieutenants (vicestatholdere). En Deputy Lieutenant kan sætte bogstaverne "DL" efter sit navn.

England 
I England gør en Lord Lieutenant tjeneste i et ceremonielt grevskab.

Wales 
I Wales gør en Lord Lieutenant tjeneste i et "bevaret grevskab" (preserved county).

Skotland 
I Skotland gør en Lord Lieutenant tjeneste i et "lieutenancy area".

Nordirland 
I Nord-Irland er der otte statholdere, en for hvert af de seks traditionelle grevskaber og en hver for af byerne Belfast og Londonderry.

Republikken Irland 
Irland havde en statholder, som var chef for den britiske administration, indtil oprettelsen af Den irske fristat i 1922.

Embedsmænd fra Storbritannien
Politiske embeder
Daugava stadion (Riga)

Daugava stadion () er et multifunktionelt stadion i Letlands hovedstad Riga, der blev åbnet i 1958. På stadionet afholdes fodboldkampe og atletikstævner. Daugava stadion har national betydning, når det kommer til sportsudøvelse.

Før juli 1990 var stadionets totale kapacitet på mere end 10.000 tilskuere, men efter en tribune blev revet ned, er kapaciteten i dag på kun 5.000 tilskuere. Letlands fodboldlandshold benyttede Daugava stadion som hjemmebane indtil år 2000, hvor Skonto stadion stod færdig. I nærheden af stadionet ligger en ishockeyhal, to futsalhaller, tennisbaner, atletikbaner og Letlands fodboldforbunds hovedkontor. Lettisk Sang og Dans Festival er flere gange blevet afholdt på Daugava stadion.

Eksterne henvisninger 
 Officiel hjemmeside  

Bygninger, konstruktioner og anlæg i Riga
Fodboldstadioner i Letland
Etableret i 1958
Moran Mazor

Moran Mazor (Hebraisk: מורן מזור) er en Israelsk sangerinde, som repræsenterede Israel til Eurovision Song Contest 2013 i Sveriges 3. største by Malmø. Hun optrådte med sangen "Rak Bishvilo" (Dansk: Kun for ham).

Eksterne henvisninger 

Musikere fra Israel
Israels Eurovision Song Contest-deltagere
Deltagere ved Eurovision Song Contest 2013
Dina Garipova

Dina Fagimovna Garipova (, ; født 25. maj 1991 i Tatarstan, Rusland) er en russisk sanger, der repræsenterede Rusland til Eurovision Song Contest 2013 i Sveriges 3. største by Malmø. Hun optrådte med sangen "What If" (; ; ).

Eksterne henvisninger 

 Officiel hjemmeside  (på russisk)

Musikere fra Rusland
Deltagere ved Eurovision Song Contest 2013
Ruslands Eurovision Song Contest-deltagere
Personer fra Republikken Tatarstan
Jørgen Kaas

Jørgen Kaas er navnet på flere personer:

 Jørgen Kaas (1554-1619) til Gelskov – dansk godsejer
 Jørgen Kaas (1610-1692) til Gudumlund – dansk godsejer, lensmand og amtmand
 Jørgen Kaas (1618-1658) til Hastrup og Østergård – dansk godsejer og officer
Cykling under sommer-OL 2012 – Enkeltstart mænd

Mændens enkeltstart under Sommer-OL 2012 blev kørt onsdag den 1. august 2012 i London. Løbet blev vundet af Bradley Wiggins.

Program

Resultat

Referencer 

Enkeltstart mænd
Malmslätt

Malmslätt er en by i Linköpings kommune i Östergötlands län i Östergötland, Sverige. I 2010 havde byen 5.214 indbyggere. Malmslätt ligger cirka seks kilometer vest for Linköping.

Navnet kommer fra det militære træningsområde Malmen og kan spores tilbage til 1574. Malm betyder betyder sandet mark. Da jernbanen blev bygget fik den nu nedlagte station navnet Malmslätt. I Malmslätt ligger Kärna kirke og i forbindelse med den militære flyveplads ligger Flygvapenmuseum, der er et museum med udstillinger om udviklingen af militærfly fra begyndelsen af 1900-tallet og frem til i dag.

Ved byen ligger det 36,7 ha store naturreservat og Natura 2000-område Kärna mosse som er en kendt lokalitet for orkideer.

Eksterne kilder og henvisninger 

Byer i Östergötlands län